

ที่ มท ๐๘19.2/ว

ถึง สำนักงานส่งเสริมการปกครองท้องถิ่นจังหวัดทุกจังหวัด

ด้วยกรมส่งเสริมการปกครองท้องถิ่นได้รับแจ้งจากกรมอนามัยว่า ได้ร่วมกับหน่วยงานภาคีดำเนินงานโครงการวันอนามัยสิ่งแวดล้อมไทยเพื่อเทิดพระเกียรติศาสตราจารย์ ดร. สมเด็จพระเจ้าน้องนางเธอ เจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี ที่พระองค์ทรงมีพระกรุณาธิคุณพระราชทานพระอนุญาตให้วันที่ ๔ กรกฎาคมของทุกปีเป็น “วันอนามัยสิ่งแวดล้อมไทย” โดยในปี ๒๕๖๖   
มีการดำเนินงานโครงการวันอนามัยสิ่งแวดล้อมไทย ภายใต้หัวข้อ “ความท้าทายงานอนามัยสิ่งแวดล้อมรองรับโลกที่ผันผวน (Environmental Health, A Vital Challenges in Response to VUCA World)” ในการนี้   
จึงขอให้กรมส่งเสริมการปกครองท้องถิ่นประชาสัมพันธ์กิจกรรมรณรงค์ด้านอนามัยสิ่งแวดล้อมไปยังหน่วยงานในพื้นที่รับผิดชอบ

ในการนี้ กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์กิจกรรมรณรงค์ด้านอนามัยสิ่งแวดล้อมให้องค์กรปกครองส่วนท้องถิ่นที่สนใจทราบและเข้าร่วมกิจกรรมดังกล่าว   
ตั้งแต่วันนี้จนถึง 31 กรกฎาคม 2566 โดยหากเข้าร่วมกิจกรรมและส่งรายงานผลตามแบบฟอร์มที่กำหนด   
จะได้รับใบประกาศนียบัตรการเข้าร่วมกิจกรรมรณรงค์ด้านอนามัยสิ่งแวดล้อมจากกรมอนามัย กระทรวงสาธารณสุข   
ทั้งนี้ สามารถดาวน์โหลดเอกสารได้ที่เว็บไซต์ https://bit.ly/3IZTFRA หรือ QR Code ท้ายหนังสือฉบับนี้

กรมส่งเสริมการปกครองท้องถิ่น

มิถุนายน 2566



กองสาธารณสุขท้องถิ่น

กลุ่มงานส่งเสริมสุขภาพ

โทร. ๐๒ 241 7225/08 1174 3738

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวภัชร์จิรัสม์ ธัชเมฆรัตน์/นายพีระพงษ์ รอดจินดา

**รายชื่อตามบัญชีแนบท้าย**

หน.กง.สส. .........................

จนท. ..................................